‎(ผลงานซีรีส์จาก NETFLIX)
‎(วันพฤหัสบดีที่ 20 ตุลาคม 1966)
‎เดี๋ยวเจอกัน ที่รัก
‎(เมืองอเบอร์ฟาน แคว้นเวลส์)
‎เดี๋ยวเจอกันค่ะ
‎- สวัสดี คาเรน ‎- สบายดีไหม ฮาวล์ที่รัก
‎ได้เวลากลับบ้าน!
‎เอาละ ก่อนกลับวันนี้ นั่งก่อนนะ รีส
‎ใครบอกได้บ้างว่า ‎พรุ่งนี้เป็นวันพิเศษเพราะอะไร
‎วันศุกร์ครับ!
‎อย่าตะโกนออกมาเฉยๆ เกเรนท์ ยกมือด้วยสิ
‎ขอโทษครับ คุณครู
‎ใช่ เป็นวันศุกร์
‎เริ่มเข้าสุดสัปดาห์แล้ว และที่สำคัญกว่านั้น
‎จะเข้าช่วงกลางภาคเรียน
‎และเผื่อทุกคนลืม
‎ก่อนจะเข้าช่วงกลางภาคเรียน ‎พรุ่งนี้เช้าพวกเธอมีหน้าที่ต้องทำ
‎ทุกคนต้องร้องเพลง ‎"ทุกสิ่งช่างสวยงามและสดใส"
‎พร้อมกันทั้งโรงเรียน
‎ดังนั้น...
‎คืนนี้กลับบ้านแล้วอย่าลืมไปซ้อม
‎เอาเนื้อเพลงกลับบ้านไปท่องจำให้ได้
‎ท่องจำนะ รีส เอ็ดเวิร์ดส์
‎จำใส่สมอง ท่องให้ขึ้นใจ
‎เอาละ ทุกคนเข้าแถวมารับ
‎เร็วเข้า มาเร็ว!
‎- แล้วเจอกัน ‎- อย่าลืมเอาเสื้อโค้ตไปด้วย
‎- ขอบคุณค่ะ ‎- รับไปเลย
‎- วันนี้ทำได้ดีมาก ดีแล้ว ‎- ขอบคุณค่ะ
‎- ขอบคุณครับ ‎- รีส
‎รับไปเลย
‎วิ่งเร็ว!
‎โอ๊ย ชุ่มไปทั้งตัวแล้ว!
‎- หวัดดีค่ะยาย ‎- หวัดดีจ้ะหลาน
‎หวัดดีฮะพ่อ
‎- ไงจ๊ะ ‎- ดีฮะพ่อ
‎- เก็บโต๊ะให้แม่หน่อยจ้ะ ‎- ค่ะแม่
‎- เอาชาสักถ้วยมั้ย ที่รัก ‎- ขอเลย หิวน้ำจะแย่
‎เกเรนท์ หลานเอ๊ย ได้เวลาอาบน้ำแล้ว
‎นึกแล้วว่าเสียงลูก
‎ได้ยินตั้งแต่อยู่หน้าถนน
‎ข้างนอกฝนตกหนักมากเลยแม่
‎เห็นแล้วค่ะ ตกหนักมากเลยเนอะ
‎มาเร็ว นี่
‎ร้องให้พ่อฟังหน่อย
‎ไม่ต้องดูเนื้อแล้ว
‎นั่นแหละ
‎ดีมาก
‎เด็กดี
‎(วันศุกร์)
‎เป็นไงบ้าง
‎นี่เราจะไปไหนกัน
‎ยอดเขาลูกที่เจ็ด
‎มีรายงานว่ารถไฟตกราง
‎มาเร็ว
‎พ่อต้องไปแล้ว เดี๋ยวทำงานสาย
‎- ไปเรียนนะ แล้วเจอกัน ‎- ไปละค่ะพ่อ
‎- บายจ้ะ ‎- โอเคมั้ย ดาย
‎- เป็นไงบ้าง สบายดีไหม ‎- ดี
‎เร็วเข้า
‎มาเร็วๆ ทุกคน
‎กลับมาก่อน เกเรนท์
‎นึกว่าเราจะไปสายแล้ว
‎ผูกเชือกรองเท้าก่อนสิ
‎- อรุณสวัสดิ์ เบรีล ‎- อรุณสวัสดิ์ ไอวอร์
‎- หวัดดีฮะ ‎- มาเร็ว
‎เร่งเท้าเข้า เราไปสายแล้ว
‎ดูหน้าสิ มอมแมมเชียว
‎- เร็วเข้า ‎- มาเร็ว!
‎- ให้ไว ‎- เอาละ เย็นนี้เจอกัน
‎- เอาละ ‎- บายครับ พ่อ
‎- บ๊ายบาย เลิกเรียนแล้วเจอกัน ‎- บาย
‎- เจอกัน ‎- บาย
‎- ลงเลย ทุกคน ‎- ได้
‎พื้นมันชุ่มฝนไปหมด
‎เห็นนั่นมั้ย
‎ไม่เคยเจอพื้นทรุดหนักขนาดนี้
‎ให้ตาย! ยอดเขาทั้งลูกมันไม่มั่นคง! ‎เราต้องรีบออกไปจากตรงนี้!
‎เร็วเข้า!
‎- เบวาน ‎- มาครับ
‎- เอ็ดเวิร์ดส์ ‎- มาครับ
‎- ฟิลลิปส์ ‎- มาครับ
‎มอสส์
‎อย่าเพิ่งสิ หนู
‎รอร้องพร้อมๆ กัน อีกห้านาที
‎อย่าเพิ่งเร่งออกเสียงตอนนี้
‎ให้ไว เร็วๆ เข้า
‎เหยียบไปเร็ว!
‎วันนี้ใครคุมงานน่ะ
‎เอริค เอลลิส คลาดกันเมื่อกี้เอง ‎เขาอยู่ที่โรงอาหาร
‎เอริค!
‎มีอะไรกัน คนจะมากินอาหารเช้าเนี่ย
‎เราเจอเรื่องที่ยอดเขาลูกที่เจ็ด ‎ไม่น่าจะปกติ
‎- หมายความว่าไง ‎- น่าจะส่งทีมดูแลความปลอดภัยขึ้นไป
‎- เผื่อไว้ก่อน ‎- รู้สึกได้ว่าเขามันสะเทือน
‎- อย่าอยู่แถวนี้ดีกว่า ‎- ไม่เคยเห็นอะไรแบบนี้มาก่อน
‎- ตรงไหนแน่ ‎- ยอดเขาลูกที่เจ็ด
‎ให้ตาย มีคนอยู่บนนั้นรึเปล่า
‎คนงานสองคน เราให้พวกนั้นคอยจับตาดูไว้
‎- ส่งคนไปตรวจดูด่วนเลย! ‎- จุ๊ๆ พวกนาย เงียบสิ!
‎ลุกขึ้น ตั้งแถว เรียงตามตัวอักษรชื่อนะ
‎ตั้งแถวเร็วๆ
‎- ครูฮะ! ‎- คุณพระช่วย!
‎ครูคะ!
‎หลบลงใต้โต๊ะ ทุกคนเลย!
‎เร็วเข้า!
‎ขอร้อง ลงไปหลบใต้โต๊ะ! เร็วสิ!
‎ครูครับ!
‎ที่บ้านเกิดของผม ห่างจากที่นี่ไม่เท่าไร
‎ถ้าเราอยากซื้อกับข้าว
‎ขนมปัง เนยหรือไข่
‎เราก็ไปซื้อจากร้านแถวบ้าน
‎แต่ถ้าอยากซื้อผักสด
‎เราต้องไปตลาดนัดที่กลางเมืองฮัดเดอร์ฟิลด์
‎แต่ถ้าอยากซื้อเนื้อหรือปลาที่ไม่ได้บรรจุกระป๋อง
‎เราต้องไปถึงเมืองมิลนส์บริดจ์ ‎กว่าจะมีร้านขายเนื้อหรือร้านขายปลา
‎แต่แล้วก็มีร้านค้าที่ใหญ่กว่ามาตั้ง ‎และเปลี่ยนโลกของพวกเรา
‎เขาสอนให้เราเรียกมันว่า "ซูเปอร์มาร์เก็ต"
‎และตอนนี้เราก็มี...
‎ไฮเปอร์มาร์เก็ต
‎ภัยพิบัติเหมืองถล่ม เด็ก 115 คน...
‎ซึ่งผมว่าก็น่าสนใจหลายประการ
‎มันเป็นประชาธิปไตย
‎สมัยใหม่
‎และมันจะเปลี่ยนโลกโดยสิ้นเชิง
‎เกรงว่าผมจะต้องขอตัวก่อนแล้ว
‎ไปกันเลย
‎ตอนนี้มีข้อมูลอะไร
‎ขออนุญาตขัดจังหวะพ่ะย่ะค่ะ ‎ใต้ฝ่าละอองพระบาท คุณไมเคิล
‎เพิ่งเกิดเหตุใน ‎หมู่บ้านทำเหมืองทางตอนใต้ของเวลส์
‎ภูเขาเศษถ่านหินถล่มลงมา ‎และไหลมาท่วมโรงเรียนประถม
‎เห็นได้ชัดว่ามีผู้เสียชีวิตจำนานมาก
‎กระหม่อมอยากเสนอให้มีการตอบรับทันที
‎ตอบรับแบบไหนกัน
‎คำแถลงการณ์แสดงความเสียใจ
‎ผมถือโอกาสร่างมาให้แล้ว
‎- ขอดูได้ไหม ‎- แน่นอนครับ
‎"เราตกใจและเสียใจอย่างมาก
‎ที่ได้ข่าวภัยพิบัติซึ่งเกิดขึ้นที่อเบอร์ฟาน
‎เราขอแสดงความเห็นใจอย่างสุดซึ้ง
‎ทั้งจากสามีเราและตัวเราเอง ‎ต่อครอบครัวของเด็กทั้งหลาย
‎และครอบครัวของผู้เสียชีวิตในครั้งนี้
‎ลงชื่อ เอลิซาเบธ อาร์."
‎ทางสำนักนายกฯ ‎ขออนุญาตยืมเครื่องบินในกองบินส่วนพระองค์
‎ให้ท่านนายกฯ ไปเยี่ยมที่เกิดเหตุสลด ‎ในช่วงบ่ายของวันนี้
‎- คงจะอนุญาตใช่ไหมพ่ะย่ะค่ะ ‎- แน่นอน
‎นอกจากจะทรงคิดว่า ‎จะไปเยือนที่เกิดเหตุด้วยพระองค์เอง
‎เราจะไปทำไม
‎ถามอย่างนั้นได้อย่างไร
‎ประมุขประเทศจะไปเยี่ยมโรงพยาบาล มาร์ติน ‎ไม่ใช่ที่เกิดอุบัติเหตุ
‎ขอบพระทัยพ่ะย่ะค่ะ
‎ขอพระราชทานอภัยพ่ะย่ะค่ะ ‎มีเรื่องต้องทรงอนุมัติอีกนัดหนึ่ง
‎เซอร์เลสลีย์ ฟรายจะเข้าเฝ้าตอนสี่โมงเย็น
‎ประมาณแปดโมงเช้าวันนี้
‎คณะกรรมการถ่านหินแห่งชาติสาขาท้องถิ่น
‎ได้รับรายงาน
‎ว่าเกิดการยุบตัวบนยอดเขาหมายเลขเจ็ด
‎แปลว่าอะไร
‎แปลว่ามันจมครับ
‎มันจะไปจมแบบนั้นได้ยังไง ‎มันแข็งเป็นแผ่นเลยไม่ใช่รึ
‎ปรากฏว่าไม่ใช่
‎มันไม่แข็งเมื่อเกิดฝนตกหนักในช่วงหลายวันมานี้
‎ดูเหมือนว่า...
‎น้ำฝนทั้งหมดที่ตกลงมา
‎ทำให้เศษถ่านหิน ‎ด้านในยอดเขาให้กลายเป็นของเหลว
‎ซึ่งทำให้เกิดหลุมจม
‎จากนั้นเมื่อประมาณเก้าโมง 15 นาที
‎ของเหลวนั้นก็ระเบิดออกจากยอด
‎ไหลลงมาตามภูเขาเศษถ่านหินมาทางหมู่บ้าน
‎โรงเรียนประถมพันทกลาสโดนไปหนักที่สุด ‎และยังมีบ้านอีกหลายหลังเสียหาย
‎ในยอดเขานั้นมีถ่านหินอยู่แค่ไหน
‎มีมากเกินไป
‎สามแสนลูกบาศก์หลา
‎นอกจากนั้น ข้อกำหนดเขียนไว้ว่า
‎ยอดเขาเศษถ่านหินไม่ควรสูงเกิน 20 ฟุต
‎แต่ภูเขาลูกนี้สูงเกินไปห้าเท่า
‎มีใครจากคณะกรรมการถ่านหินไปถึงที่นั่นแล้วบ้าง
‎หัวหน้างานส่วนท้องถิ่น เอริค เอลลิส
‎เราต้องคุยกับคนที่ตำแหน่งสูงกว่านั้น
‎แล้วลอร์ดโรเบนส์ ‎ประธานคณะกรรมการถ่านหินล่ะ
‎มีคนแจ้งเขาแล้ว ‎แต่วันนี้เขาไปเข้าพิธีรับตำแหน่ง
‎อธิการบดีมหาวิทยาลัยเซอร์เรย์
‎และไม่เห็นว่ามีเรื่องสำคัญ ‎ขนาดที่จะต้องเลื่อนพิธี
‎อะไรนะ
‎ช่วยจัดการให้เขาไปถึงที่นั่น ‎ก่อนพรุ่งนี้เช้าด้วยนะ
‎- ครับผม ‎- เราต้องระวังให้ดี
‎เรื่องนี้อาจกลายเป็นงานช้างได้ไม่รู้ตัว
‎ไม่เอาน่า แฮโรลด์
‎นี่เป็นอุบัติเหตุจากการที่ฝนตกหนักเกิดปกติ
‎ไม่ใช่เรื่องการเมือง
‎ทุกเรื่องเป็นการเมืองทั้งนั้น แอนดรูว์
‎- มีปัญหาอะไรกัน ‎- เขาปิดถนนครับ
‎- ปิดไปถึงบนนั้นเลยเหรอ ‎- ใช่ครับ
‎ไปที่ยอดเขา ที่โรงเรียน!
‎ขออภัยครับท่าน รถเต็มถนนไปหมด
‎คนแห่กันมาช่วยตลอดวัน ‎อาจใช้เวลานานมากกว่าจะฝ่าไปได้
‎งั้นเราจะเดินไป
‎- ตายจริง ‎- เอามาทางนี้
‎ใช่แล้ว
‎- ท่านนายกรัฐมนตรี ‎- ครับ
‎ตอนนี้เจอศพแล้ว 60 ศพ
‎และยังเจออีกเรื่อยๆ
‎- เงียบสิ! ‎- ฉันว่าเราได้ยินเสียงเด็ก
‎เงียบสิ!
‎กลับไปขุดต่อ ทุกคน!
‎ขุดต่อ!
‎ทุกครั้งที่เป่านกหวีด ‎แปลว่าพวกเขาคิดว่าได้ยินเสียงอะไรบางอย่าง
‎อาจจะมีเด็กอีกคนที่ติดอยู่ใต้ซากนี้
‎เดินระวังด้วยครับ ท่านนายก
‎ผมขอรับประกันว่า...
‎จะมีการตั้งคณะกรรมการอิสระระดับสูงสุด ‎เพื่อสอบสวนเหตุโศกนาฏกรรมครั้งนี้
‎จะให้อำนาจทุกอย่างเท่าที่จำเป็น
‎กับคนที่ดูแลเรื่องนี้ ‎เพื่อให้ทำทุกอย่างตามที่จำเป็น
‎ไม่ได้ดูแลภูเขาเศษถ่านหินใช่ไหม
‎เป็นความผิดคณะกรรมการ ‎ถ่านหินแห่งชาติรึเปล่า
‎- ลอร์ดโรเบนส์ได้... ‎- มีที่อื่น...
‎ยอดเขาเศษถ่านหิน ‎อันตรายต่อประชาชน
‎ผมไม่มีอะไร
‎จะเสริมจากแถลงการณ์ที่กล่าวไปแล้ว
‎สายไปแล้วละ!
‎เราพยายามบอกทุกคนมาหลายปีแล้ว ‎ว่ายอดเขานั้นมันอันตราย
‎มันพร้อมจะเกิดหายนะได้ทุกเมื่อ
‎แต่ไม่มีใครฟังเราเลย
‎จำนวนผู้เสียชีวิตในเหตุหายนะเขาเศษหินถล่ม ‎ทางตอนใต้ของเวลส์
‎อาจสูงถึง 200 คน
‎ผู้บาดเจ็บ 36 คนยังคงอยู่ในโรงพยาบาล ‎ตอนนี้พบศพแล้ว 20 ศพ
‎ประมาณการณ์ว่าน่าจะยังมีผู้สูญหายอีก 150 คน
‎ส่วนใหญ่เป็นเด็ก
‎คุณจะไปไหน
‎คุณไม่ได้ข่าวรึ
‎ไม่
‎ฉันอยู่ที่...
‎ฉันอยู่ที่งานวันเกิดของแคโรไลน์
‎พรุ่งนี้ตอนคุณอ่านหนังสือพิมพ์ ‎คุณก็จะเข้าใจเอง
‎แต่...
‎คืนนี้เนินถ่านหินยังคงเป็นอุปสรรคต่อการกู้ภัย ‎ในหมู่บ้านอเบอร์ฟาน
‎ทางตอนใต้ของเวลส์
‎นับจนถึงตอนนี้มีการกู้ศพขึ้นมา ‎จากซากถ่านหินได้ 67 ศพ ส่วนใหญ่เป็นเด็ก
‎จากโรงเรียนประถมพันทกลาส
‎ซึ่งถูกเศษถ่านหินจากเขาใกล้ๆ นั้นถล่มมาทับ
‎ยังคงมีหวังที่จะพบผู้รอดชีวิต ‎ในจำนวนผู้สูญหายอีกมาก
‎แต่น่าจะต้องพยายามกู้ศพกันตลอดคืน
‎แฮโรลด์ วิลสัน นายกรัฐมนตรี ‎ไปเยี่ยมที่เกิดเหตุในวันนี้
‎และทางพระราชวังบัคกิงแฮมได้ออกแถลงการณ์ ‎แสดงความโศกเศร้าจากสมเด็จพระราชินี
‎แถลงการณ์นั้นกล่าวว่า ‎"เราตกใจและเสียใจอย่างมาก
‎ที่ได้ข่าวภัยพิบัติซึ่งเกิดขึ้นที่อเบอร์ฟาน
‎เราขอแสดงความเห็นใจอย่างสุดซึ้ง
‎ทั้งจากสามีเราและตัวเราเอง ‎ต่อผู้ปกครองของเด็กทั้งหลาย
‎และครอบครัวของผู้เสียชีวิตในครั้งนี้"
‎ตอนนี้มีข่าวความคืบหน้าแค่นี้ ‎กลับไปที่ลอนดอนครับ
‎จะมีรายงานพิเศษในช่วงค่ำ...
‎(วันเสาร์)
‎(หายนะ)
‎ท่านนายกรัฐมนตรีพ่ะย่ะค่ะ
‎นับถึงเมื่อหนึ่งชั่วโมงที่แล้ว ‎มีผู้เสียชีวิตที่อเบอร์ฟานแล้ว 116 คน
‎ดูเหมือนจะยังมีคนที่หายไปอีก 80 คน
‎มีผู้รอดชีวิต 36 คนที่อยู่ในโรงพยาบาล
‎เข้าใจแล้ว
‎คิดว่าจะพบผู้ประสบภัยอีกไหม
‎คงไม่พบที่รอดชีวิตแล้วพ่ะย่ะค่ะ
‎และที่แย่ยิ่งกว่านั้น
‎มีรายงานว่าไหล่เขาทางทิศเหนือ ‎ของยอดเขาที่เจ็ดก็เคลื่อนตัว
‎ทั้งหมู่บ้านจึงต้องเตรียมพร้อมที่จะอพยพในทันที
‎เครื่องจักรขุดใช้การไม่ได้ทั้งสิ้น
‎เพราะมันติดหล่มโคลนที่ยังเปียกชุ่ม
‎เราเรียกกำลังจากกองทัพมาช่วยแล้ว
‎ตอนนี้...
‎เมื่อได้ทูลเรื่องทั้งหมดแล้ว
‎กระหม่อมหวังว่าอาจจะโน้มน้าว ‎ให้พระองค์ยอมเสด็จ
‎หนึ่งในเรื่องน่าเสียดายที่สุด ‎ที่เราได้ค้นพบเมื่อเป็นเจ้า
‎คือไม่ว่าจะเดินเข้าไปในสถานการณ์ใด ‎ที่นั่นก็จะนิ่งอึ้งเป็นอัมพาตไปเสียหมด
‎สิ่งที่ฝ่ายกู้ภัยฉุกเฉินไม่ต้องการมากที่สุด
‎ในขณะที่กำลังทำงานแข่งกับเวลา ‎คือการที่มีพระราชินีโผล่ไปขวาง
‎กระหม่อมไม่แน่ใจว่าเห็นด้วย
‎มีเด็กๆ ตายไปเยอะมาก
‎ชุมชนที่นั่นหัวใจสลาย
‎คุณจะให้เราทำอะไรกัน
‎ไปปลอบขวัญคน
‎ไปแสดงละครงั้นรึ
‎ประมุขประเทศไม่ทำแบบนั้นกัน
‎กระหม่อมไม่ได้พูดว่า "ไปแสดงละคร"
‎กระหม่อมพูดว่า "ปลอบขวัญคน"
‎ใต้ฝ่าละอองพระบาท
‎(วันอาทิตย์)
‎อรุณสวัสดิ์จ้ะ ชาไหม
‎จะมีใครค้านไหมถ้าขอดื่มอะไรที่แรงกว่านั้น
‎เอากาแฟรึ
‎ไม่ใช่ ขอวิสกี้ดีกว่า
‎มาร์กาเร็ต นี่เพิ่งเก้าโมงเช้า
‎ค่ะ น้องรู้
‎แต่ถือว่าไม่เช้าแล้ว
‎อย่างน้อยก็ในโลกของฉัน
‎โทนีโทรมา
‎ตอนดึกดื่นค่อนคืน
‎จากตู้โทรศัพท์
‎ที่ห่างไกลที่ไหนไม่รู้
‎ฮัลโหล ผมเอง
‎ช่วยอะไรหน่อยได้ไหม
‎เขาบอกให้เข้าไปในห้องนอนลูก
‎แล้วจูบลูก
‎ตอนที่ลูกยังหลับ
‎ทันทีที่เขาไปถึงอเบอร์ฟาน
‎เขาก็ตรงไปที่โรงเรียน
‎มัน... เลวร้ายเกินจะจินตนาการได้
‎คนงานเหมือง
‎ที่ชินกับการขุดหาถ่านหิน
‎ตอนนี้ต้องมาขุดเพื่อหาลูกของตัวเอง
‎เด็กหลายคนต้องติดอยู่หลายชั่วโมง
‎ติดในโคลนข้างๆ ศพเพื่อนที่ตายไปแล้ว
‎ถูกฝังทั้งเป็น
‎อากาศหายใจน้อยลงทุกที
‎จากนั้นเขาก็ไปที่ห้องดับจิต
‎ที่คน...
‎มารอระบุตัวศพของลูกๆ
‎พยาบาลกับอาสาสมัครทหารพระคริสต์ ‎พวกเขา...
‎จะเขียนลักษณะของศพผู้ใหญ่ทุกศพ
‎ศพเด็กทุกศพ
‎จดว่า...
‎พบของติดตัวอะไรบ้าง
‎ที่อยู่ในกระเป๋า เช่น...
‎ผ้าเช็ดหน้า หรือ...
‎ขนม อะไรก็ได้...
‎ที่จะช่วยให้ระบุตัวศพได้
‎จากนั้นผมก็ไปที่โรงพยาบาล
‎ที่นั่น เขาช่วยปลอบใจชายคนหนึ่ง
‎ที่ถือหมวกแก๊ปเครื่องแบบของลูกชายเอาไว้
‎หลังจากไปโรงพยาบาล
‎เขาอยากเดินกลับบ้านที่จะพักคืนนั้น
‎แต่เขากลับเดินต่อไป...
‎และเดินต่อไป
‎ผมเดินไป เดินไป เดินไปเรื่อยๆ
‎ไม่ค่ะ น้องไม่เคยได้ยินน้ำเสียงเขาเป็นแบบนั้น
‎หวังว่าจะไม่ต้องได้ยินอีกเลย
‎ที่อยู่ตรงนี้คือเจฟฟรีย์ มอร์แกน ‎จากคณะกรรมการถ่านหินแห่งชาติ
‎และจอร์จ โธมัส รัฐมนตรีว่าการเวลส์
‎มาตอบคำถามพวกเรา
‎คุณทั้งสองจะรับผิดชอบรึเปล่า
‎ไอ้ฆาตกร!
‎คณะกรรมการถ่านหิน ‎จะรับผิดชอบกับสภาพอากาศได้อย่างไร!
‎พูดหมาๆ!
‎ปริมาณฝนที่ตกหนักผิดปกติ ‎ทำให้เกิดสภาวะที่ไม่คาดคิดนี้
‎คุณรู้เรื่องลำธารใต้ภูเขามาหลายปีแล้ว!
‎ผมเขียนไปบอกเอง!
‎ฉันก็เขียนไปบอก!
‎นั่นคือสาเหตุของเรื่องนี้ ไม่ใช่ฝนตก!
‎แล้วคุณก็ไม่ทำอะไรเลย!
‎"โดนฝังทั้งเป็น...
‎โดยคณะกรรมการถ่านหินแห่งชาติ"
‎ผมอยากเห็นคำนั้นเขียนไว้ ‎ในมรณบัตรลูกผม!
‎จริงด้วย!
‎แล้วความช่วยเหลือด้านการเงินล่ะ
‎ตอนนี้คนกำลังมีความต้องการใหญ่หลวง!
‎เมื่อไหร่รัฐบาลถึงจะก้าวเข้ามาช่วย
‎- ใช่! ‎- ใช่ไหม
‎ขอเราพูดให้ชัด
‎ขณะนี้เกิดโศกนาฏกรรมน่าสยดสยองขึ้นจริงๆ
‎แต่ความผิดในเรื่องนั้น
‎จะโทษพรรคแรงงานไม่ได้
‎ภูเขาเศษถ่านหินที่เจ็ดสร้างตั้งแต่ปี 1958 ‎ตอนที่พรรคแรงงานไม่ได้อยู่ในอำนาจ
‎วันนี้มีคนจากคณะรัฐบาลมาหาฉัน
‎ฝ่ายอนุรักษ์นิยมบริหารผิดพลาด
‎ไม่ต้องบอกผมหรอกว่าใคร
‎เขาเป็นห่วงว่า ‎เรื่องนี้กำลังกลายเป็นเรื่องการเมือง
‎แน่ละ มันต้องกลายเป็นการเมืองอยู่แล้ว
‎ขอบคุณมาก มาร์เซีย
‎และพวกเขาอยากให้คุณทำอะไรสักอย่าง ‎เพื่อให้คนโทษฝ่ายอื่น
‎พวกเขามองว่า
‎ถ้ารัฐบาลพรรคแรงงาน ‎ต้องรับกรรมจากเรื่องเศร้าครั้งนี้
‎และฝ่ายอนุรักษ์นิยมได้เปรียบทางการเมืองอีก ‎มันจะเป็นเรื่องน่าเกลียด
‎และถือเป็นการทรยศ
‎ไม่ใช่แค่ทรยศคนทางใต้ของแคว้นเวลส์
‎แต่ทรยศต่อเราทุกคนที่ร่วมอุดมการณ์กัน
‎พวกเรารอโอกาสนี้มานานมากแล้ว แฮโรลด์
‎เป็นฝ่ายค้านอยู่ 13 ปี
‎และเมื่อตอนนี้ได้เป็นรัฐบาลมีอำนาจสักที
‎เราจะไม่ยอมให้ตัวเอง
‎ถูกบูชายัญ ‎ที่หน้าศาลเตี้ยของกระแสสังคม
‎จากเรื่องที่ไม่ใช่ความผิดของเรา
‎อ้อ แต่ยามที่คนโกรธ ‎พวกเขาก็ปาหินใส่ผู้นำ
‎แต่คุณก็มีหน้าที่ ไม่เพียงแค่ต้องปัดหินให้พ้น
‎แต่ต้องร่วมมือร่วมใจกับผู้สนับสนุนเราด้วย
‎จะทำอย่างไร
‎นี่คือความโศกเศร้า มาร์เซีย
‎นี่คือความอยุติธรรม
‎แค่ความอยุติธรรมอีกเรื่อง ‎จากรายการยาวเหยียด
‎ไม่ใช่ นี่คือพ่อแม่ที่โศกเศร้าเมื่อเสียลูก
‎แล้วก็ยังเป็นการปฏิเสธความรับผิดชอบ ‎อย่างแสนเย็นชา
‎จากคนที่ต้องรับความผิดที่แท้จริง
‎พรรคอนุรักษ์นิยม
‎แล้วตอนนี้พวกนั้นจะให้เราเป็นแพะรับบาป
‎แล้วคุณจะให้ผมทำอะไร
‎ทำให้พวกเขาต้องรับความผิดไปสิ!
‎แล้วถ้าโทษพวกอนุรักษ์นิยมไม่ได้ ‎แถมยังไม่ยอมกดดันในสภาผู้แทน
‎จัดการคณะกรรมการถ่านหินก็ไม่ได้ ‎จนกว่าจะสอบสวนเสร็จ
‎ถ้าอย่างนั้น
‎เราอาจจะหา
‎คนสำคัญจากสถาบันอื่น
‎แล้วโยนความสนใจด้านลบไปทางนั้นแทน
‎ใครล่ะ
‎คนนั้นไง
‎พระราชินีน่ะนะ
‎คุณเองก็ต้องยอมรับ ‎พฤติกรรมของพระองค์ก็ส่ออาการ
‎ของความเมินเฉยจากสถาบันสูงสุด
‎ก็แย่หน่อยที่ทรงมีพฤติกรรมแบบนั้น
‎- วันนี้คุณไปเข้าเฝ้าอีกครั้งไม่ใช่รึ ‎- ใช่
‎แล้วคุณก็ทูลเชิญไปที่นั่นอีก
‎ใช่
‎แล้วทรงตอบว่าอะไร
‎"ประมุขประเทศไม่ไป"
‎อะไรประมาณนั้น
‎ตอนนี้ดยุคแห่งเอดินบะระก็กำลังจะไป
‎พวกนั้นเรียกตัวเขากลับมาจากการยิงเป็ด
‎อ้อ แต่ราชินีไม่ไปรึ
‎อาจจะทรงมีเหตุผลที่สมควรก็ได้
‎พระองค์เองอาจทำใจลำบาก ‎เมื่ออยู่ในสถานการณ์แบบนั้น
‎ต้องเสียลูกทั้งคนสิทำใจลำบาก!
‎เสียพี่เสียน้องไปสิ ทำใจลำบาก!
‎ต้องอาศัยอยู่ในหมู่บ้านทำเหมือง ‎ที่คณะกรรมการถ่านหินทอดทิ้งสิ ทำใจลำบาก!
‎และแทนที่จะแทงมีดให้มิดด้าม
‎แล้วยอมให้เราระบายความโกรธ ‎ไปยังคนที่เมินเฉยเย็นชาขนาดนี้
‎คุณกลับจะยอม ‎ให้พรรคพวกตัวเองต้องรับเคราะห์
‎คุณมันน่าสมเพช! เห็นแล้วขยะแขยง!
‎คุณก็บอกผมอยู่เรื่อย
‎ถ้าคุณอยากเป็นผู้นำที่แท้จริง
‎เป็นลูกผู้ชายตัวจริง
‎เป็นนักสังคมนิยมที่แท้จริง
‎คุณก็ต้องหัดทำใจกล้าๆ หน่อย
‎คณะกรรมการถ่านหินเป็นผลงาน ‎ของพรรคแรงงาน
‎นี่คือหายนะจากฝีมือของรัฐบาลแท้ๆ
‎ยอมรับผิดชอบหน่อย!
‎(วันพฤหัสบดี)
‎(ร้านดอกไม้)
‎ตรงนั้นใช่ไหมที่เคยเป็นโรงเรียน
‎นั่นแหละโรงเรียน ใช่
‎ขอพระเป็นเจ้าทรงเช็ดน้ำตาให้พวกเขา
‎ขออย่าได้มีความตาย
‎หรือความเศร้า หรือการร้องไห้
‎และอย่าได้เจ็บปวดไปกว่านี้
‎เพราะสิ่งก่อนหน้านั้น
‎ล้วนจากไปหมดแล้ว
‎อย่ากลัวเลย ข้าอยู่กับเจ้า
‎พระองค์จะดูแลฝูงแกะดั่งคนเลี้ยงแกะที่ดี
‎พระองค์จะคอยต้อนลูกแกะน้อยไว้ในวงแขน
‎และอุ้มเข้าแนบอก
‎และจะค่อยๆ นำทางผู้ที่มีลูกอ่อนไป
‎ท้องถนนทั้งเมืองนั้นจะเต็มไปด้วยเด็กชายหญิง
‎เล่นกันบนถนน ณ ที่นั้น
‎"พวกเขาจะเป็นลูกของข้า" ‎พระเจ้าผู้เป็นเจ้าบ้านกล่าว
‎ในวันที่ข้าสร้างสิ่งมีค่าทั้งหลาย
‎และข้าจะช่วยพวกเขา
‎เช่นเดียวกับคนที่ช่วยลูกตนซึ่งคอยรับใช้เขา
‎ข้าเห็นเทวทูตสี่องค์ยืนอยู่
‎ณ สี่มุมของโลกนี้
‎ข้าได้ยินเสียงจากสวรรค์
‎เป็นอย่างไรบ้าง
‎น่าทึ่งที่สุด
‎ความโศกเศร้า ความโกรธเคือง
‎โกรธรัฐบาล โกรธคณะกรรมการถ่านหิน แต่...
‎โกรธพระเจ้าด้วย
‎วันนี้มีเด็กถูกฝังไป 81 คน
‎ความโกรธเกรี้ยว
‎ในสีหน้าของทุกคน อยู่ใน...
‎แววตาของทุกคน
‎พวกเขาไม่ได้ทำลายข้าวของ ‎ไม่ได้ไปหาเรื่องทะเลาะกันตามท้องถนน
‎พวกเขาทำอะไร
‎พวกเขาร้องเพลง
‎ทั้งชุมชน
‎มัน...
‎เป็นเรื่องน่าประทับใจที่สุดที่เราเคยได้ยิน
‎ท่านร้องไห้หรือเปล่า
‎เราร้องไห้หรือเปล่ารึ
‎นั่นมันคำถามอะไรกัน
‎ก็แค่ถามเฉยๆ ท่านร้องไห้หรือเปล่า
‎เราอาจจะเสียน้ำตาบ้าง ใช่
‎ท่านจะบอกเราว่ามันไม่เหมาะสมอีกรึ
‎ความจริงก็คือ
‎ใครก็ตาม...
‎ที่ได้ยินเสียงเพลงสรรเสริญพระเจ้าวันนี้ ‎จะไม่เพียงแต่หลั่งน้ำตา
‎แต่ต้องใจสลายเป็นพันเสี้ยว
‎(วันศุกร์)
‎ครับ
‎เข้าใจแล้ว
‎ขอบคุณที่แจ้งให้ทราบ
‎บรรณาธิการหนังสือพิมพ์ที่เป็นมิตรกับเรา ‎โทรมาเตือน
‎ว่าทางรัฐบาล
‎ตั้งใจจะไม่ยอมรับความผิดเรื่องอเบอร์ฟาน
‎และตัดสินใจจะเบี่ยงหัวข้อสนทนา ‎ของคนทั้งประเทศ
‎และให้ข่าวกับหนังสือพิมพ์ทั้งหลายว่า...
‎"มีบุคคลผู้หนึ่งจงใจ ‎ไม่ไปที่อเบอร์ฟานอย่างน่าสงสัย
‎นั่นคือพระราชินีของเรา
‎การไม่ใส่ใจและไม่สนใจอย่างแสนโจ่งแจ้งนี้
‎ทำให้สรุปได้แค่ว่า
‎ประมุขแห่งประเทศ
‎แสดงอาการเหมือน ‎คนจากสถาบันตามประเพณีที่เมินเฉย
‎ไม่เพียงแต่เมินเฉยต่อประชากรชาวเวลส์
‎แต่เมินเฉยต่อชนชั้นแรงงานทั้งกลุ่มด้วย"
‎และนายกรัฐมนตรีเห็นชอบด้วยงั้นรึ
‎กระหม่อมคิดว่าเราก็ต้องเดาเป็นเช่นนั้น
‎(วันเสาร์) ‎(อเบอร์ฟาน)
‎เมื่อไปถึงที่ฐานทัพอากาศเซนต์อาธาน
‎เซอร์เคนเนด ทราเฮิร์นจะเป็นผู้รับเสด็จ
‎ผู้แทนพระองค์แห่งกลามอร์แกน
‎และจะพาพระองค์ขึ้นพระราชยาน ‎ไปยังเขตภัยพิบัติ
‎ที่อเบอร์ฟาน
‎จากนั้นจะไปที่โบสถ์เบธาเนีย
‎เพื่อพบกับวีรชนและผู้รอดชีวิตจากเหตุครั้งนี้ ‎ที่รอรับเสด็จอยู่
‎จากนั้นจะทรงไปเยือนสุสาน
‎และทรงวางพวงมาลา
‎สุดท้ายจะทรงไปเยือน ‎บ้านของคนงานเหมืองท้องถิ่น
‎โธมัส เอ็ดเวิร์ดส์ ซึ่งสูญเสียญาติไปในเหตุครั้งนี้
‎และจะทรงมีพระราชปฏิสันธาน ‎กับครอบครัวผู้สูญเสียอีกหลายครอบครัว
‎ทั้งหมดนี้น่าจะใช้เวลาประมาณสองชั่วโมงครึ่ง
‎กระหม่อมไม่ได้อยากเตรียมบทอะไร
‎แต่พระองค์อาจต้องพิจารณาว่า ‎ที่นี่คือแคว้นเวลส์ ไม่ใช่แคว้นอังกฤษ
‎การแสดงอารมณ์นั้น ‎ไม่เพียงแต่จะเป็นเรื่องเหมาะสม
‎แต่เป็นเรื่องที่คนคาดว่าจะต้องเห็น
‎นี่คณะกรรมการเอลลิส ‎ซึ่งสูญเสียญาติไปเจ็ดคน
‎- เจ็ดเลยรึ ‎- พ่ะย่ะค่ะ
‎ลูกสามคนและหลานชายอีกสี่คน
‎เสียใจด้วยจริงๆ
‎คาเรนและอลัน เจนคินส์พ่ะย่ะค่ะ
‎ทั้งสองเสียลูกชาย ยวน ‎กับลูกพี่ลูกน้องอีกสี่คน เทเกวน
‎บรีน ไมอาร์ และเบน
‎เสียใจด้วย
‎โธมัสและเกวน เอ็ดเวิร์ดส์ พ่ะย่ะค่ะ ‎ที่นี่คือบ้านของพวกเขา
‎ทั้งสองเสียลูกไปสองคนและ...
‎นี่คือฮาวล์ พ่อของเกวน
‎เป็นคนกู้ชีวิตหลานมาได้หนึ่งคน
‎ซาราห์
‎เด็กมีของจะถวายพ่ะย่ะค่ะ
‎ขอบใจจ้ะ
‎จากเด็กๆ ทุกคนที่เหลืออยู่ในอเบอร์ฟาน
‎ขอบใจมาก
‎ยินดีค่ะ
‎พวกเราดีใจมากที่พระราชินีเสด็จมา
‎เราจินตนาการไม่ออกเลย ‎เสียใจด้วยจริงๆ
‎นั่นสวยมาก
‎ทุกคนอยู่บนถนนเส้นนี้รึ
‎ดยุคแห่งเอดินบะระ
‎บอกว่าครอบครัวผู้เสียชีวิต ‎ร้องเพลงสรรเสริญพระเจ้าตอนฝังลูกๆ
‎พ่ะย่ะค่ะ
‎มีทางที่เราจะหาฟังได้ไหม
‎กระหม่อมแน่ใจว่าคงมีแผ่นเสียงบันทึกไว้
‎แล้วเรียกนายกรัฐมนตรีมาพบเราด้วย
‎ให้เร็วที่สุดเท่าที่เป็นไปได้
‎พ่ะย่ะค่ะ
‎ท่านนายกรัฐมนตรีพ่ะย่ะค่ะ
‎ใต้ฝ่าละอองพระบาท
‎เชอร์ชิลคงมีความเป็นคนพอที่จะทำต่อหน้า
‎คิดไปคิดมา แอนโธนี อีเดนก็เช่นกัน
‎แฮโรลด์ แมคมิลเลนด้วย
‎แต่ละคนคงกล้าพอ ‎ที่จะแสดงความโกรธเคืองต่อหน้าเราตรงๆ
‎แต่จะไม่มีใครเลย
‎ที่เลือกวิธีแทงข้างหลังเราแบบนั้น
‎เราได้ยินข่าวที่น่าเชื่อถือว่า
‎คุณให้ข่าวกับสื่อมวลชน
‎ว่าเราทำให้รัฐบาลผิดหวัง ‎เพราะไม่ยอมไปที่อเบอร์ฟาน
‎หามิได้
‎- ไม่ใช่ฝีมือคุณรึ ‎- ไม่ใช่พ่ะย่ะค่ะ
‎แต่...
‎อาจมีคนในพรรคของกระหม่อมหนึ่งหรือสองคน
‎ที่เป็นห่วงว่า ‎รัฐบาลจะเป็นที่รองรับอารมณ์โกรธ...
‎เลยทำนอกคำสั่งรึ
‎ถือวิสาสะทำโดยพลการรึ
‎ก็เป็นไปได้
‎พวกนั้นอาจจะคิดถูก
‎ประชาชนที่อเบอร์ฟาน ‎ควรจะได้รับการตอบรับในทันที
‎แต่พวกเขาก็ไม่ได้รับ
‎พวกเขาควรจะได้รับการแสดงความเห็นใจ
‎และเข้าอกเข้าใจจากราชินีของพวกเขา
‎พวกเขาได้รับแล้วเมื่อวานนี้
‎พวกเขาไม่ได้อะไรไปเลย
‎เราซับหัวตาที่แห้งผาก ‎ถือเป็นปาฏิหาริย์มากที่ไม่มีใครสังเกต
‎หลังเหตุทิ้งระเบิดถล่มลอนดอน
‎ขณะที่เราไปเยี่ยมคนในโรงพยาบาล
‎เราก็เห็นสิ่งที่พ่อแม่ของเรา ‎ในหลวงและพระราชินีเห็น
‎ทั้งสองทรงร้องไห้
‎เราร้องไม่ออก
‎ตอนนั้นยังทรงพระเยาว์
‎คิดว่าจะเป็นยังไง
‎ไม่ใช่แค่ตอนเป็นเด็ก
‎ตอนที่สมเด็จย่า พระราชินีแมรี่
‎ซึ่งเรารักสุดหัวใจ
‎ตอนที่ท่านสวรรคต...
‎ก็ไม่ร้อง
‎แต่ทรงป่วยมานานแล้ว อาจจะคาดไว้แล้ว
‎ตอนที่เราคลอดลูกคนแรก
‎จังหวะที่สำคัญมากในชีวิตแม่ทุกคน...
‎เรารู้มานานแล้วว่าเราผิดปกติ
‎ไม่ใช่ผิดปกติ
‎เรียกว่าบกพร่องแล้วกัน
‎ไม่อย่างนั้นจะอธิบายอย่างไร ‎กับคนที่ขาดอะไรบางอย่างเช่นนี้
‎การพูดคุยเหล่านี้ เป็นความลับใช่ไหมพ่ะย่ะค่ะ
‎ในชีวิตของกระหม่อม ‎ไม่เคยต้องทำงานหนักเลย
‎แม้แต่วันเดียว
‎กระหม่อมเป็นนักวิชาการ
‎เป็นอาจารย์ออกซ์ฟอร์ดที่มาจากชนชั้นอภิสิทธิ์
‎ไม่ใช่ผู้ใช้แรงงาน
‎กระหม่อมไม่ชอบดื่มเบียร์
‎ชอบบรั่นดีมากกว่า
‎กระหม่อมชอบปลาแซลมอนสด ‎มากกว่าเนื้อแซลมอนอัดกระป๋อง
‎ชอบสเต๊กชาโตบริยอนด์ ‎มากกว่าพายเนื้อและตับ
‎และกระหม่อมไม่ชอบสูบกล้องยาเส้น
‎ชอบซิการ์มากกว่าเยอะ
‎แต่ซิการ์คือสัญลักษณ์แห่งอภิสิทธิ์ทางทุนนิยม
‎กระหม่อมจึงสูบกล้องยาเส้น
‎ระหว่างเดินทางหาเสียงและออกโทรทัศน์
‎ทำให้กระหม่อมดู...
‎เข้าถึงง่าย
‎ชื่นชอบได้ง่ายกว่า
‎พวกเราไม่อาจเป็นทุกสิ่งที่ทุกคนต้องการ ‎และยังเป็นตัวของตัวเองได้
‎ในฐานะของผู้นำ เราต้องทำทุกอย่างที่จำเป็น
‎นั่นเป็นงานของเรา
‎งานของเราคือผ่อนหนักให้เป็นเบา ‎แทนที่จะสร้างวิกฤติ
‎นั่นเป็นหน้าที่ของเรา ‎และทรงทำได้ดีมากจริงๆ
‎และจะว่าไป
‎การที่ทรงไร้อารมณ์ใดๆ ก็ถือเป็นบุญนัก
‎ไม่มีใครต้องการประมุขของประเทศ ‎ที่อารมณ์แปรปรวนหรอก
‎และความจริงก็คือ
‎ความเห็นใจเพื่อนมนุษย์ยังแทบไม่จำเป็น
‎ท่านนายกรัฐมนตรี
‎ใต้ฝ่าละอองพระบาท
‎พระเยซู ผู้เป็นที่รักแห่งจิตวิญญาณข้า
‎ให้ข้าบินสู่อ้อมอกท่าน
‎ยามที่ทะเลใกล้ๆ เป็นเกลียวม้วน
‎ยามที่พายุรุนแรงโหดร้าย
‎ข้าไร้ซึ่งที่พึ่งพิงใด
‎ได้เพียงฝากวิญญาณสิ้นหนทางไว้กับท่าน
‎โปรด โอ้ โปรดอย่าทิ้งข้าไว้ลำพัง
‎โปรดหนุนนำและปลอบโยนข้าเทอญ
‎(ภัยพิบัติที่อเบอร์ฟานพรากชีวิตทั้งหมด 144 คน ‎ในจำนวนนั้นเป็นเด็ก 116 คน)
‎(จากแหล่งข่าวที่ใกล้ชิดพระองค์ที่สุด)
‎(การประวิงเวลาก่อนที่จะเสด็จเยือนภัยพิบัตินั้น)
‎(ยังเป็นสิ่งที่ทรงเสียพระทัยที่สุดในรัชสมัย)
‎(นับจากปี 1966 ‎ทรงกลับไปยังหมู่บ้านนั้นบ่อยครั้ง)
‎(กว่าสมาชิกราชวงศ์พระองค์ใดทั้งสิ้น)
‎(อุทิศแด่ชาวอเบอร์ฟาน)
‎คำบรรยายโดย ศันสนีย์ โอบอ้อม